《挽江惟志学佛坐解 其一》
明代·蓝智

儒者推宗墨者师，何论削发与披缁。词场星斗声名远，心印虚空慧定随。

已见藜床安坐逝，长怀莲社失前期。生刍拟向门人哭，大笔谁书有道碑。

作者简介：元明间福建崇安人，字明之，一作性之。蓝仁弟。元末与兄往武夷师从杜本，绝意科举，一心为诗。明洪武十年以荐授广西按察司佥事，以清廉仁惠著称。其诗清新婉约，与兄齐名。有《蓝涧集》。